इधर, कटक में दिन-प्रतिदिन बढ़ती डेंगू मरीजों की संख्या को लेकर गुरुवार को जिला मुख्य चिकित्सा अधिकारी (सीडीएमओ) कार्यालय में बैठक आयोजित की गई। इसमें जिलाधीश अरविंद अग्रवाल, सीएमसी कमिश्नर विकास चंद्र महापात्र, सीडीएमओ डॉ. हर प्रसाद पटनायक, सभी ब्लाक के बीडीओ समेत कई विभागों के अधिकारियों ने उपस्थित रहकर डेंगू नियंत्रण को लेकर पर चर्चा की। छानबीन में पता चला है कि लोग एससीबी मेडिकल कॉलेज एवं अस्पताल के बदले निजी अस्पताल में इलाज करा रहे हैं। इस संदर्भ में जिला प्रशासन को सूचित भी नहीं कर रहे हैं, जिससे समस्या उत्पन्न हो रही है। मरीज की हालत नाजुक हो जाती है तब उसे एससीबी मेडिकल में लाया जाता है और मरीज की मौत हो जाती है तो उत्तेजना फैलती है। ऐसे में तमाम निजी अस्पतालों को अपनी ओर से एससीबी के अधिकारी या जिला प्रशासन को सूचना देने के लिए जिलाधीश कदम उठाएं, या निर्देश दें, इस पर अधिकारियों ने जोर दिया। बैठक में अधिकारियों को डेंगू के लिए क्या ठोस कदम उठाना चाहिए, इस दिशा में काम करने के लिए जिलाधीश ने निर्देश दिया। इसके अलावा इस बीमारी को लेकर लोगों में जागरूकता फैलाने पर पर भी उन्होंने जोर दिया। उल्लेखनीय है कि दो दिन पहले ही एक महिला मरीज की मौत हो गई थी।